Ce tratament ar trebui să testeze Trump împotriva Covid-19, ținând cont de recomandările făcute chiar de el.
În aprilie, Trump sugera injectarea cu dezinfectant, ca tratament pentru Covid. 4% dintre americani chiar au înghițit sau au făcut gargară cu înălbitor. Ulterior Trump a revenit asupra declarației, spunând că era sarcastic.
Acum, că a fost confirmat cu Covid, poate ar fi cazul ca Trump să testeze pe el însuși ce le-a sugerat altora să facă.Una dintre ideile de a lupta cu coronavirusul a venit în aprilie, când președintele sugera injectarea bolnavilor cu dezinfectant.Donald Trump, președintele SUA: "Văd că dezinfectantul îl distruge într-un minut. Un singur minut. Poate găsim o metodă să facem așa ceva, ca o injecție, o curățare. Pentru că intră în plămâni și face o mulțime de probleme. Ar trebui să verificăm asta cu doctori, dar pentru mine sună interesant.“Oricât de greu de crezut ar părea, au fost oameni care i-au urmat sugestia, spre disperarea comunității medicale.Conform unui sondaj făcut de Centrul pentru Controlul Bolilor din Statele Unite, 4% dintre americani au ingerat sau au făcut gargară cu înălbitor diluat, 10% și-au dat pe corp cu produse de curățat sau dezinfectanți, iar 6% au inhalat vapori de la produsele de curățenie și dezinfecție. În acest timp, numărul apelurilor la urgență pentru otrăviri cu soluții de curățat sau dezinfectanți a crescut cu 20%.Asta chiar dacă Trump a încercat să dreagă busuiocul, spunând că a fost de fapt un comentariu sarcastic.Donald Trump, președintele SUA: "Am pus o întrebare sarcastică pentru reporter ca voi, doar să văd ce se întâmplă. Dezinfectantul poate fi folosit așa, dat pe mâini și ar funcționa.“.